R:   Tamién ye iste asunto un d'os que mes polemica y necesidat de compromís ha suscitau, precisament con os argumentos presentaus en ista esmienda y muitos atros. Si bien ye cierto que a grafía "e" ta la conchunción, y "y" ta lo pronombre adverbial, son as solucions historicas con mes peso, no s'ha visto posible pretender que se grafíe con "e" una conchunción que en a gran mayoría de dialectos modernos se pronuncia como /i/ (con mayor u menor carga consonantica,  seguntes o contexto fonosintactico). Y a grafía "i" ta la conchunción careix d'historicidat, mientres que "y", anque pueda considerar-se una concesión a la tradición castellana, ye mes reconoixible por os parladors. A grafía "hi" ta lo pronombre adverbial presuposa una etimolochía que encara no ha quedau demostrada, ya que presuposa una dople procedencia (IBI en uns casos, HIC en atros) que deixaría ubierta una multiplicidat d'opcions dialectals, una con h- si se presume un etimo HIC, atras sin h- si se presume un etimo IBI, y atras dandalosas. SE DESESTIMA